section_heading: Životopis
paragraph_text: Od 2001. godine predaje kolegij "Hrvatska politička misao u 19. i 20. stoljeću" na Hrvatskim studijima Sveučilišta u Zagrebu, a od 2006. kolegij "Hrvatska povijest 20. stoljeća" na Filozofskom fakultetu Sveučilišta u Rijeci. Od 2007. godine član je hrvatskog dijela Hrvatsko-slovenske povijesne komisije. Iste godine postao je voditelj projekta "Politički život u hrvatskom društvu od 1840-ih do 1940-ih godina", odnosno programa "Politika i moderni identiteti u Hrvatskoj u 19. i 20. stoljeću".